Shohista Turgʻunova. Shohista Muhammadjonovna Turgʻunova (; 1978-yil 14-noyabr, Namangan viloyati, Oʻzbekiston SSR) — oʻzbek oʻqituvchisi va siyosatchisi. Oʻzbekiston Respublikasi Oliy Majlis IV-chaqiriq Qonunchilik palatasi deputati, O‘zbekiston Xalq demokratik partiyasi aʼzosi. Biografiyasi. Shohista 1978-yil 14-noyabrda Namangan viloyatida tug‘ilgan. Namangan muhandislik-pedagogika institutini tamomlagan. Deputatlikka saylangunga qadar Chortoq tuman xalq taʼlimi bo‘limi mudiri lavozimida ishlab kelgan. 2020-yilda Oʻzbekiston Respublikasi Oliy Majlisi IV-chaqiriq Qonunchilik palatasiga saylangan va innovatsion rivojlanish, axborot siyosati va axborot texnologiyalari qo‘mitasi tarkibiga kirgan.